Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Lura fuq l- eteru , wara perjodu ta' assenza sostanzjali minħabba ħafna avvenimenti li żammewni 'l bogħod mit- tastiera tal- powerbook , li għal dawn l- aħħar tliet ġimgħat sewa biss biex iniżżel ġojelli bħal L ' allenatore nel pallone u Fantozzi alla riscossa . Kienu tliet ġimgħat intensi li kienu jinvolvu nuqqas kbir ta' rqad , choucroutes voraċi fis- sagħtejn u nofs ta' filgħodu , hanne ( canne bit- Toskan ta' ħabibi Nico ) fuq il- bankini ta' St . Germain des Pres , kebabs qattiela fiż- żernieq Pariġin , xi sakra tinten f' xi belt mitlufa fit- Tramuntana ta' Franza , u fuq kollox , kunċerti memorabbli ( għallinqas , għalija ) u jien pjuttost kburi bil- mużika li pproduċejna . Kien hemm ukoll għeluq snini . It- tnejn li għadda . Wittejt it- triq għal miġja ta' dan in- numru kattiv b' sensiela ta' kriżijiet li għal tliet xhur kienu keddewni ħafna , imma issa qishom jinstabu wara dari . Insomma , iċċelebrajt dan il- jum fil- qiegħ tal- foresta Bellevilloise , ġo bar denju tal- fo - bo ( grazzi Gybexi ) epikurjan li jien , mal- ħbieb , hanne , pinet u pjaċir . U qalb dan it- taqlib li ġġib magħha il- ħajja tal- fo bo , bobo jew psewdo - bohemian , għidulu li trid , xorta jkolli nitfaċċa fuq l- għatba tal- konservatorju ta' Pontault Combault b' wiċċ seren , nadif , serju lest biex insolvi l- problemi tal- kitarrist adoloxxenti tas- subborg Pariġin - ( xi riff tal- Korn , xi solo ta' Satriani ) . U issa qisni lest biex immur inħuf fil- bloggosfera Maltija biex nara x' ġara u fejn wasalna u nara kif jinstabu sħabi . . . PS Xi ħbieb mużiċisti minn Bari għalmuni ninsulta bid- dijalett tagħhom - waħda mill- favoriti hija Kittemurt e stramalamurt nderre . Hemm oħrajn . Nissekonda l- ( e ) mozzjoni . . . merħba lura Sandro ! Niehu pjaċir li hawn nies jaqraw il- blogg tiegħi . dan il- blogg ser taġġornah jew ? piff kemm għandek għanqbut u riħa ta' moffa hawn . . . ( eh - u meta ser tohodni " nara l- ġobon " ta' sieħbek il- produttur ? mhux għalissa imma għax għandi gastroenterite [ just in case jinteressak tkun taf ] ) Imma ħafna affarijiet reġgħu zammewni l bogħod mit- tastiera . Affarijiet sbieħ . U xogħol . U affarijiet sbieħ . U xogħol . Aghtuni 4 ijiem oħra . . . . Gej ġej . .